Muutosloki

IMS 2016

IMS Business solutions oy

# Uudet ominaisuudet osioittain

## Prosessit

### Prosessimuokkain

Prosessimuokkaimeen on tehty lukuisia pieniä muutoksia, Monet muutoksista liittyvät käyttökokemuksen parantamiseen, ja muokkaimen käyttö onkin jatkossa nopeampaa ja sujuvampaa. Selkeitä uudistuksia piirtoeditorissa on mm. objektin kulman ja koon muuttaminen.

### Vanha prosessipiirtoeditori

Vanhan Java-pohjaisen prosessimuokkaimen tuki on päättynyt. Vanhalla prosessimuokkaimella tehtyjä kuvauksia on edelleen mahdollista katsoa, mutta muokkaus on tehtävä uudella prosessimuokkaimella.

## Raportit

### Raporttikyselyt

Raporttien kyselytyökaluun on tehty parannuksia sekä ulkoasuun että toimintoihin.

## Riskit

*Riskit* on täysin uusi osio IMS 2016 -versiossa. Kehitystyössä on hyödynnetty Suomen Riskienhallintayhdistys ry:n tekemiä määrittelyjä riskeistä (<http://www.pk-rh.fi/>).

### Riskien kirjausasetusten muuttaminen (järjestelmänvalvoja)

Järjestelmänvalvojan on mahdollista tehdä muutoksia alla mainittujen kategorioiden sisältöihin.

* riskiluokat
* todennäköisyydet
* vaikuttavuuksien kohteet
* vaikuttavuudet

### Riskin kirjaaminen (muokkaaja)

Uusi riski luodaan muokkaaja-oikeuksilla. Riskin kirjaamiseen liittyy seuraavia tietoja: nimi, riskiluokka, kuvaus, tila, hallintastrategia, toimenpiteet, todennäköisyys, vaikuttavuus, katselmointiväli ja vastuu.

### Riskin hakeminen (katsoja)

Katsoja-käyttäjä hakee kirjattuja riskejä kolmen pääkohdan avulla: omat riskit, riskiluokat, vaikuttavuuksien kohteet. Pääkohdat avautuvat vielä tarkempiin listauksiin. Eri listausnäkymissä on mahdollista käyttää tarkennettuja hakuehtoja. Listausnäkymän yläreunan mittarikuvaajat antavat käyttäjälle vakiomuotoisen koontitiedon.

## Haku

### Yhtenäinen hakuosio

Hakuosiossa ei enää ole erillistä perushakua ja tarkennettua hakua. On vain yksi haku, johon halutessa määritellään tarkempia hakuehtoja.

## Intra-osio

### Intra-osio

Yläpalkkiin ei ole enää mahdollista luoda erillisiä intra-osioita. Intra-osio oli eräänlainen erillinen dokumenttien tallennuspaikka.

Yläpalkkiin on edelleen mahdollista luoda linkkejä.

## Yleistä

### Käyttöliittymän muutokset

Käyttöliittymän sisältösivujen näkymään on selkiytetty. Työkalupalkin lukuisat eri toiminnot on siirretty Toiminnot-painikkeen alle. Käyttäjän keskeisin toiminto on jätetty kuitenkin näkyviin (esim. muokkaa prosessikaaviota). Sivun sisältöön liittyvät lisätiedot löytyvät ”näytä tiedot” -painikkeen alta.